Алесь Пальчэўскі

Алесь (Аляксандр Восіпавіч) Пальчэўскі (, в. Прусінава, , Мінская вобласць — ) — беларускі пісьменнік.

 Біяграфічныя звесткі 
Скончыў БДУ (1931). Працаваў у часопісе «Іскры Ільіча». У 1936 г. быў рэпрэсіраваны. Пакаранне адбываў у Ніжагародскай вобласці. У 1946-48 гг. настаўнічаў на Міншчыне. У 1949 быў зноў незаконна асуджаны і высланы ў Краснаярскі край. Там ён пазнаёміўся з рэпрэсаванай грузінскай артысткай Тамарай Цулукідзэ. 

Рэабілітаваны ў 1954 г. 3 1955 г. пасяліўся ў Мінску. У 1955-57 гг. працаваў рэдактарам мастацкай літаратуры ў Дзяржвыдавецтве БССР. З 1957 г. — літсупрацоўнік, у 1961-71 гг. — адказны сакратар часопіса «Вясёлка». Член СП Беларусі з 1956 г.

Пахаваны ў в. Прусінава.

 Творчасць 
Друкаваўся з 1924 г.

Зборнікі апавяданняў:
 «Родныя берагі» (1958),
 «Разбітае люстэрка» (1965),
 «Былі ў маці сыны» (1968),

Зборнікі аповесцей і апавяданняў:
 «Жнівеньская раніца» (1963),
 «Запознены пасаг» (1973),
 «Ноч на вахце» (1979).

Кнігі для дзяцей (п’есы і апавяданні):
 «Беражанкі» (1958),
 «Аля і Галя» (1961),
 «Дым над лесам» (1964),
 «Таемная крушня» (1969),
 «Аднавокі сом» (1974).

Аповесці для дзяцей:
 «Ты не адзін» (1959),
 «Данеўцы — нашы знаёмыя» (1965),
 «Тайна аднаго звяна» (1970),
 «Сцежкі» (1976).

Асноўныя рысы яго творчасці: улюбёнасць у родны край, добрае веданне псіхалогіі селяніна, сялянскага побыту, жыцця дзяцей і юнацтва.

Перакладаў на беларускую мову творы рускіх, украінскіх і грузінскіх пісьменнікаў.

 Бібліяграфія 
 Выбр. творы. Т. 1—2. Мн., 1975;
 Выбр. творы. Т. 1—2. Мн., 1980.

 Літаратура 
 Грахоўскі С. Чаго не паспеў сказаць // Маладосць. 1980. № 1;
 ;
 Цулукідзе Т. Памяць // Маладосць. 1985. № 1.

Катэгорыя:Беларускамоўныя пісьменнікі
Катэгорыя:Пісьменнікі Беларусі
Катэгорыя:Рэпрэсаваныя савецкай уладай